smcproject/ml-wiki-sentences huggingface dataset:
ഐഫോണിലെ ‘സിരി’ അഥവാ ശബ്ദം കൊണ്ട് പ്രവർത്തിക്കുന്ന ആപ്ലിക്കേഷന് സമാനമായ എസ്3 യിലെ ആപ്ലിക്കേഷൻ ആണ് ‘എസ് വോയ്‌സ്.
ഉപഭോക്താവ് നൽകുന്ന ശബ്ദ നിർദ്ദേശങ്ങൾക്കനുസരിച്ച് ഫോണിനെ പ്രവർത്തിപ്പിക്കുകയാണ് എസ് വോയ്‌സും ചെയ്യുന്നത്.
സ്മാർട് സ്‌റ്റേ
എസ്3 ഉപയോഗിക്കുന്ന ആൾ ഡിസ്‌പ്ലെ സ്‌ക്രീനിലേക്ക് നോക്കുന്ന സമയം മാത്രം സ്‌ക്രീനിന്റെ ബ്രൈറ്റ്‌നസും വ്യക്തതയും വർദ്ധിപ്പിക്കുന്ന സംവിധാനം ആണ് ‘സ്മാർട് സ്‌റ്റേ’.
അതായത്, സ്‌ക്രീനിൽ നിന്നും നിങ്ങൾ കണ്ണെടുത്താൽ സ്‌ക്രീനിന്റെ ബ്രൈറ്റ്‌നെസ് കുറച്ച് ഫോൺ എനെർജി സേവിംഗ് മോഡിലേക്ക് പോവും.
എസ്3 യുടെ ഫ്രൻറ് ക്യാമറ ഉപയോഗിച്ച് നിങ്ങൾ സ്‌ക്രീനിലേക്ക് നോക്കുന്നതെപ്പോൾ എന്ന് മനസ്സിലാക്കിയാണ് ഇത് പ്രവർത്തിക്കുന്നത്.
സ്മാർട് അലേർട്ട്
നാം ഫോൺ മേശപ്പുറത്തോ മറ്റോ വച്ച് ദൂരെ എവിടെയങ്കിലും പോയി എന്നിരിക്കട്ടെ, ആ സമയം വരുന്ന മിസ്സ് കോളുകളോ മെസ്സേജ്കളോ നാം അറിയുന്നില്ല.
നാം തിരിച്ചു വന്നു ഫോണിൽ നോക്കുന്ന സമയത്ത് നമുക്കതെല്ലാം കാണാൻ സാധിക്കും.
പക്ഷെ എസ്3 യിലെ സ്മാർട് അലേർട്ട് ടെക്‌നോളജി മുഖേന, നമ്മുടെ അസാന്നിദ്ധ്യത്തിൽ മിസ്സ് കോളുകളോ മെസ്സേജ്കളോ ഉണ്ടായിരുന്നു എങ്കിൽ നാം ഫോൺ വച്ച പ്രതലത്തിൽ നിന്നും ഫോൺ എടുക്കുന്ന നിമിഷം തന്നെ നമുക്ക് വൈബ്രേഷൻ അലേർട്ട് ലഭിക്കും.
ഇതാണ് സ്മാർട് അലേർട്ട് പോപ്പ് അപ്പ് പ്ലേ
മൈക്രോസോഫ്ട് വിൻഡോസ്‌നെ പോലെയുള്ള ഒരു തരം മൾട്ടി വിൻഡോ ടെക്‌നോളജി ആണ് ഇത്.
എല്ലാ അപ്ലിക്കേഷനും ഇത് സപ്പോർട്ട് ചെയ്യില്ല എങ്കിലും ചില സമയത്ത് വളരെ ഉപകരമുള്ള ഒരു ഓപ്ഷൻ ആണ് പോപ്പ് അപ്പ് പ്ലേ.
നാം ഇമെയിലോ എസ് എം എസ്സോ ടൈപ്പ് ചെയ്യുന്ന അതെ സമയം തന്നെ ചെറിയ മറ്റൊരു വിൻഡോയിൽ വീഡിയോ കാണാൻ സാധിക്കും എന്നതാണ് പോപ്പ് അപ്പ് പ്ലേ കൊണ്ട് ഉദേശിക്കുന്നത്.
ഡയറക്റ്റ് കാൾ
വളരെയധികം പ്രയോജനമുള്ള ഒരു ഓപ്ഷൻ ആണ് ഡയറക്റ്റ് കാൾ.
നിങ്ങൾക്ക് ഒരാളിൽ നിന്നും ഒരു മെസ്സേജ് വന്നു എന്നിരിക്കട്ടെ, അദ്ദേഹവുമായി ഫോണിൽ സംസാരിക്കാൻ മെസ്സേജ് അയച്ച നമ്പറിലേക്ക് തന്നെ തരിച്ചു വിളിക്കാൻ വേണ്ടി മെസ്സേജ് ഓപ്പൺ ചെയ്തു വച്ച അവസ്ഥയിൽ നാം ഫോൺ എടുത്തു നമ്മുടെ ചെവിയിൽ വെയ്ക്കുകയേ വേണ്ടൂ, ഫോൺ അദ്ദേഹത്തിന്റെ നമ്പറിലേക്ക് ഡയൽ ചെയ്തിട്ടുണ്ടാവും.
ഇതാണ് ഡയറക്റ്റ് കാൾ.
ഇൻ കാൾ ഇക്വലൈസർ
കാൾ ചെയ്യുമ്പോൾ കേൾക്കുന്ന ശബ്ദത്തിന്റെ ഗുണനിലവാരം വർദ്ധിപ്പിക്കാൻ വേണ്ടി ആണ് ഇത്.
നമ്മുടെ ശ്രവണ ശക്തിക്കും ഇഷ്ടത്തിനും അനുസരിച്ച് വിളിക്കുന്ന ആളുടെ ശംബ്ദം ക്രമീകരിക്കാൻ കഴിയും ഇത് മുഖേന.
വയർലെസ് ചാർജിങ്ങ്
ഗാലക്‌സി എസ്3 ക്ക് വയർലെസ് ആയി ബാറ്ററി ചാർജ് ചെയ്യാനുള്ള കഴിവും ഉണ്ട്.
ഇതിനു പവർമാറ്റ് എന്ന ഉപകരണം വേറെ വാങ്ങിക്കണം എന്ന് മാത്രം.
ഇത് ഫോണിന്റെ കൂടെ വരില്ല.
ഗാലക്സി എസ്-3 യുടെ കമ്പനി അവകാശപ്പെടുന്ന മറ്റു സവിശേഷതകൾ.
1.4 GHz quad-coreപ്രോസസർ 4.8 ഇഞ്ച്‌ സൂപ്പർ അമോലെഡ് എച്ച്ഡി ഡിസ്‌പ്ലേ.
1 GBമെമ്മറി 8 മെഗാപിക്‌സൽ റെയർ / 1.9 മെഗാപിക്‌സൽ ഫ്രന്റ് ക്യാമറ 108op വീഡിയോ റിക്കോർഡിംഗ്, 60 ഫ്രെയിം പെർ സെക്കന്റ് 16/32/64 ഏആ ഇന്റെർണൽ സ്‌റ്റോറേജ് മെമ്മറി MicroSDകാർഡ് സപ്പോർട്ട് വൈഫൈ, ജിപിഎസ്, NFC, ബ്ലൂടൂത്ത്, USBകണക്റ്റിവിറ്റി പ്രീലോടെഡ് ആൻഡ്രോയിഡ് 4.0.4 ഓപറേറ്റിംഗ് സിസ്റ്റ0 133 ഗ്രാം ഭാരം.
2100mAh ബാറ്ററി അവലംബം 1 2 3 1 2 3 4 5 6 7 ↑ http://en.wikipedia.org/wiki/Comparison_of_smartphones#2012 1 2 3 ↑ 1 2 പുറത്തേയ്ക്കുള്ള കണ്ണികൾ Samsung Galaxy S III I9300 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് "Samsung Mobile Unpacked 2012 – Galaxy SIII (Full Version)" യൂട്യൂബിൽ
സാംസങ് ഗാലക്സി എസ് 6
2005 മാർച്ച് ഒന്നിന് സാംസങ് ഇലക്ട്രോണിക്സ്  പ്രഖ്യാപിച്ച ഒരു ആൻഡ്രോയ്ഡ് സ്മാർട്ട്ഫോൺ ആണ് സാംസങ് ഗ്യാലക്സി എസ് 6.
2005 ഏപ്രിൽ പത്തിന് ഇരുപതു രാജ്യങ്ങളിൽ  പുറത്തിറങ്ങി.
അതുവരെ ഉണ്ടായിരുന്ന  രൂപങ്ങളിൽ നിന്നും വ്യത്യസ്തമായി  വശങ്ങളിൽ ലോഹ ശരീരവും പിറകിൽ ചില്ല് ആവരണവുമായി പുറത്തിറങ്ങിയ ആദ്യത്തെ സാംസങ്ങ് ഫോണാണ് എസ് 6.
ഗുണനിലവാരത്തിലും ഡിസ്പ്ലേയിലും പ്രവർത്തനത്തിലും നല്ല അഭിപ്രായങ്ങൾ കേട്ടെങ്കിലും ഉപഭോക്താവിന് ഊരി മാറ്റാൻ ആവാത്ത ബാറ്ററിയും വർദ്ധിപ്പിക്കാൻ ആവാത്ത മെമ്മറിയും നല്ലതല്ലാത്ത അഭിപ്രായങ്ങളും കേൾപ്പിച്ചു.
സർവ്വജ്ഞ ഇംഗ്ലീഷ് വിലാസം https://ml.wikipedia.org/wiki/Sarvajna
കന്നഡ ഭാഷയിലെ ഒരു കവിയായിരുന്നു സർവ്വജ്ഞ ( സംസ്കൃതത്തിൽ എല്ലാം അറിയുന്നവൻ എന്നർത്ഥം, കന്നഡ : ಸರ್ವಜ್ಞ ).
വചന സാഹിത്യത്തിൽ ത്രിപദികൾ എന്നറിയപ്പെടുന്ന മൂന്നു വരികൾ അടങ്ങിയ ഛന്ദസ്സിൽ രചിച്ച കവിതകളാണ്‌ ഇദ്ദേഹത്തിന്റെ പ്രത്യേകത.
സർവജ്ഞൻ ധാർവാഡ് ജില്ലയിലെ (ഇന്ന് ധാർവാഡ് ജില്ലയുടെ ഒരു വിഭാഗം ഹാവേരി ജില്ല ആയിരിക്കുന്നു) മാസൂർ എന്ന ഇടത്ത് ജനിച്ചു.
സർവജ്ഞൻറെ അച്ഛൻ ബസവരസ എന്ന ഒരു ബ്രാഹ്മണനും അമ്മ മാലി എന്ന ഒരു ശൂദ്ര വിധവാസ്ത്രീയും ആയിരുന്ന് എന്ന് സ്വയം പറഞ്ഞിട്ടുള്ളതിന് തെളിവുകളുണ്ട്.
തൻറെ ജനനത്തിൻറെ ആധികാരികതയെ കുറിച്ച് സർവജ്ഞൻ ആരാഞ്ഞു.
അതിന് അവർ വ്യക്തമായ മറുപടി നൽകിയില്ല.
ഈ ചോദ്യം ചെയ്യൽ തുടർന്നപ്പോൾ സർവജ്ഞനെ അവർ വീട്ടിൽ നിന്ന് പുറത്താക്കി.
അന്ന് മുതൽ സർവജ്ഞൻ ഒരു പരിവ്രാജകനായി മാതാപിതാക്കളിൽ നിന്ന് അകന്ന് ഉയർന്ന ചിന്താഗതിയോടുകൂടി ജീവിച്ചു.
സർവജ്ഞൻറെ  ജീവിത കാലഘട്ടം ഏതാണെന്ന് കൃത്യമായി വിലയിരുത്തുവാൻ സാധിച്ചിട്ടില്ല.
എന്നാൽ വചനങ്ങളിൽ ഉപയോഗിച്ചിരിക്കുന്ന ശൈലി കാരണവും പിൽക്കാലത്തു വന്ന പല കവികളും സർവ്വജ്ഞരുടെ വചനങ്ങളെ പറ്റി എഴുതിയതു കൊണ്ടും ഇദ്ദേഹത്തിന്റെ ജീവിത കാലഘട്ടം പതിനാറാം നൂറ്റാണ്ടിന്റെ അവസാന ഭാഗമെന്ന് ചരിത്ര വിദഗ്ദ്ധൻമാർ പരിഗണിച്ചിരിക്കുന്നു.
സർവജ്ഞന് വാസ്തവത്തിൽ ഉണ്ടായിരുന്ന പേര് പുഷ്പദത്ത എന്നായിരുന്നു എന്ന് ചില രേഖകളിൽ കാണാം.
ത്രിപദികൾ
രണ്ടായിരത്തോളം ത്രിപദികൾ സർവജ്ഞൻറേതായിട്ട് ഉണ്ട്.
പദലാളിത്യം കൊണ്ടും ഘടനകൊണ്ടും സർവജ്ഞൻറെ വചനങ്ങൾ ജനപ്രീതി നേടി.
ഇവ പ്രധാനമായും സാമൂഹ്യപരവും ധാർമ്മികവും മതപരവുമായ വിഷയങ്ങളാണ് കൈകാര്യം ചെയ്യുന്നത്.
ചില കടങ്കഥകളും സർവജ്ഞൻറെ പേരിൽ അറിയപ്പെടുന്ന്.
എന്നാൽ ചില ത്രപദികളിലെ ഭാഷയും വിഷവവും വൈരുദ്ധ്യം പ്രകടിപ്പിക്കുന്നതിനാൽ സർവജ്ഞൻറെ പേരിൽ അറിപ്പെടുന്ന വചനങ്ങളിൽ ചിലത് സർവജ്ഞൻറെ രചനകളല്ല എന്ന അഭിപ്രായവും നിലവിലുണ്ട്.
ജനീന സാഹിത്യത്തിൻറെ അഗാധമായ സംപത്തി തന്നെ സർവജ്ഞൻ ഉണ്ടാക്കി.
സാത്ത്വികനും ഏകാകിയുമായി സർവജ്ഞൻ ദൈവസാക്ഷാത്കാരത്തിന് വേണ്ടിയുള്ള ഉൽകണ്ഠയോടെ നാട് മുഴുവനും സംചരിച്ചു.
നിഗൂഢങ്ങളായ തൻറെ അനുഭവങ്ങളെയും സമൂഹത്തിലെ ചിട്ടകളെയും ആസ്പദമ്മാക്കി സർവജ്ഞൻ തൻറെ വചനങ്ങൾ പാടിനടന്നു.
വേദാന്ത തത്ത്വങ്ങളെ തൻറെ വചനങ്ങളിലൂടെ പുനഃസ്ഥാപിക്കുകയും അതോടൊപ്പം തന്നെ ചോദ്യ ചെയ്യുകയും ചെയ്തു.
ഒരു കവി എന്നതിൽ ഉപരി സർവജ്ഞൻ ഒരു ദാർശനികനായിരുന്നു.
തൻറെ ദർശനത്തെ വെളിപ്പെടുത്താൻ സർവജ്ഞൻ ഉപയോഗിച്ചത് വചനമെന്ന മാദ്ധമത്തെ ആണ്.
ഐഹിക സംപത്തിയുടെ നിരർഥകതയെ കുറിച്ച് സർവജ്ഞൻ വാചാലനാകുന്നു.
മനുഷ്യന് ദൈവത്തെ അറിയാൻ വേണ്ടിയുള്ള മാർഗ്ഗദർശനം തരുന്നവനാണ് ഗുരു, അനുകരണീയനും ലോകത്തെ പ്രകാശിപ്പിക്കുന്നവനും ആണ് ഗുരു എന്നതാണ് സർവജ്ഞൻറെ കാഴ്ച്ചപ്പാട്.
1949ലെ കന്നഡ സാഹിത്യ സമ്മേളന പുരസ്കാരം ചെന്നപ്പ ഉത്തംഗിയുടെ സർവജ്ഞനെ കുറിച്ചുള്ള ഭൌമമായ കൃതിക്ക് ലഭിക്കുകയുണ്ടായി.
കൂടുതൽ വായനയ്ക്ക് മധ്യകാല ഇന്ത്യൻ സാഹിത്യം: ഒരു സമാഹാരം - കെ. അയ്യപ്പപ്പണിക്കർ, സാഹിത്യ അക്കാദമി Vemana and Sarvajña - ഗന്ധം അപ്പാറാവു, പ്രോഗ്രസ്സിവ് ലിറ്ററേച്ചർ (1982).
Anthology of Sarvajna's sayings , Kannada Sahitya Parishat (1978).
സർവജ്ഞ , കെ.ബി, പ്രഭു പ്രസാദ്, സാഹിത്യ അക്കാദമി (1987), പുനർമുദ്രണം 1994 ISBN 81-7201-404-X .
കന്നഡ കന്നഡ സാഹിത്യം അവലംബങ്ങൾ 1 2 3 4 5 6 ↑ {{ cite web }} : Check date values in: | accessdate= ( help ) ↑ Channappa Uttangi പുറത്തേക്കുള്ള കണ്ണികൾ Sarvajna എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സർവജ്ഞൻറെ വചനങ്ങൾ (കന്നഡയിൽ) Archived 2017-07-20 at the Wayback Machine .
Sarvajna's three-liners (with English translations) സർവജ്ഞൻറെ വചനങ്ങളുടെ ഹസ്തപ്രതി സർവജ്ഞൻറെ വചനം കന്നഡയിൽ സർവജ്ഞൻറെ ത്രിപദികൾ Archived 2016-06-29 at the Wayback Machine .
സർവ്വനാമം ഇംഗ്ലീഷ് വിലാസം https://ml.wikipedia.org/wiki/Pronoun
നാമത്തിന്‌ പകരം ഉപയോഗിക്കാവുന്ന പദങ്ങളെ വ്യാകരണത്തിൽ സർവ്വനാമങ്ങൾ എന്നു പറയുന്നു.
പ്രധാനമായും സർവ്വനാമങ്ങൾ സംസാരഭാഷയിലാണ് ഉപയോഗിച്ചു വരുന്നത്.
നാമം ആവർത്തിക്കുമ്പോൾ അനുഭവപ്പെടുന്ന വിരസതയൊഴിവാക്കാനാണ് സർവ്വനാമങ്ങൾ ഉപയോഗിക്കുന്നത്.
ഞാൻ, ഞങ്ങൾ, നീ, നിങ്ങൾ, താങ്കൾ, നമ്മൾ, അവൻ, അവൾ, അത്, അവർ, ആ, പല, തുടങ്ങിയവ സർവ്വനാമങ്ങൾക്കുദാഹരണമാണ്.
സർവ്വനാമങ്ങൾ മൂന്ന് വിധത്തിലുണ്ട്.
ഉത്തമപുരുഷൻ
ഒരാൾ അല്ലെങ്കിൽ ഒരു വ്യക്തി തന്നെത്തന്നെ വിശേഷിപ്പിക്കുന്ന നാമ പദങ്ങളാണ് ഉത്തമ പുരുഷൻ എന്ന വിഭാഗത്തിൽ പെടുന്നത്.
ഞാൻ, ഞങ്ങൾ, നാം , നമ്മൾ, നമ്മുടെ, എന്റെ, എന്നിൽ തുടങ്ങിയവ ഉത്തമപുരുഷൻ എന്ന സർവ്വനാമങ്ങൾക്ക് ഉദാഹരണങ്ങളാണ്.
മധ്യമപുരുഷൻ
ആരോട് സംസാരിക്കുന്നുവോ അയാളെക്കുറിക്കുന്ന നാമ പദങ്ങളാണ് മധ്യമപുരുഷൻ.
നീ, നിങ്ങൾ, താങ്കൾ, താൻ, അങ്ങ്, അവിടുന്ന് തുടങ്ങിയവ മധ്യമപുരുഷ സർവ്വനാമങ്ങൾക്ക് ഉദാഹരണങ്ങളാണ്.
പ്രഥമ പുരുഷൻ
മറ്റൊരാളെയോ മറ്റൊരു വസ്തുവിനേയോ കുറിച്ച് പറയുമ്പോൾ സാധാരണ ഉപയോഗിക്കുന്ന സർവ്വനാമങ്ങളാണ് പ്രഥമപുരുഷൻ എന്ന ഗണത്തിൽ വരുന്നത്.
അവൻ, അവൾ, അത്, അവർ, അതിന്, അതിന്റെ, അയാളുടെ, അവരുടെ, അവന്റെ, അവളുടെ, അദ്ദേഹത്തെ,
സർവോദയം കുര്യൻ ഇംഗ്ലീഷ് വിലാസം https://ml.wikipedia.org/wiki/Sarvodayam_Kurian
എറണാകുളം ജില്ലയിലെ വൈപ്പിൻ കരയിൽ ജീവിച്ചിരുന്ന ഒരു സാമൂഹ്യപ്രവർത്തകനായിരുന്നു സർവോദയം കുര്യൻ .
11 ജനുവരി 1920 ന് ഞാറയ്ക്കൽ എന്ന സ്ഥലത്താണ് കുര്യൻ ജനിച്ചത്.
ചെറിയാൻ പാറക്കലും , ആലീസ് പാറക്കലുമായിരുന്നു മാതാപിതാക്കൾ.
സർവോദയം കുര്യൻ ജനിച്ചത് ജനുവരി പതിനൊന്ന് ആണെങ്കിലും , അദ്ദേഹത്തോടുള്ള ആദരസൂചകമായി ജന്മദിനം മഹാത്മാഗാന്ധിയുടെ ജന്മദിനമായ ഒക്ടോബർ രണ്ടിന് ആചരിക്കുന്നു.
ചെറുപ്പകാലത്തിൽ തന്നെ പിതാവിനെ നഷ്ടപ്പെട്ടു.
രണ്ടാം ലോകമഹായുദ്ധത്തിൽ പങ്കെടുത്തു.
യാത്രയുടെ ഭാഗമായി നാഗാലാന്റിലും , പിന്നീട് അവിടുന്ന് ബ്രിട്ടീഷ് സിലോണിലും സഞ്ചരിച്ചു.
അവിടെ വെച്ച് റെഡ്ക്രോസ്സിൽ ചേർന്നു.
രണ്ടാംലോക മഹായുദ്ധത്തിനുശേഷം , ഞാറക്കലിൽ താമസിച്ച് സാമൂഹികപ്രവർത്തനങ്ങളിൽ പങ്കെടുക്കാൻ തീരുമാനിച്ചു.
ലാളിത്യം നിറഞ്ഞ ജീവിത രീതിയായിരുന്നു സർവോദയം കുര്യന്റേത്.
കൈ കൊണ്ട് നൂറ്റെടുത്ത ഖദറുകൊണ്ട് തയ്ചെടുത്ത ഷർട്ടും മുണ്ടുമായിരുന്നു വേഷം.
സൈക്കിളിലായിരുന്നു സഞ്ചാരം.
രാവിലെ അഞ്ചുമണിക്കു തുടങ്ങുന്ന ഈ യാത്ര , പറവൂർക്കും മുനമ്പത്തേക്കും ഒക്കെ നീളുമായിരുന്നു.
അഗതികൾക്കും അശരണർക്കും വേണ്ടി ഉഴിഞ്ഞുവെച്ച ജീവിതമായിരുന്നു സർവോദയം കുര്യന്റേത്.
ഈ യാത്രക്കിടയിൽ പല വിദ്യാലയങ്ങളുടെയും അസംബ്ലികളിൽ അദ്ദേഹം സംബന്ധിക്കുമായിരുന്നു.
സർവോദയം കുര്യന്റെ പൊതുപ്രവർത്തനം വളരെയധികം നീണ്ടതാണ്.
അതിൽ പകർച്ചവ്യാധികൾക്കെതിരേയുള്ള പ്രചാരണം മുതൽ മദ്യനിരോധനം വരെയുണ്ട്.
പകർച്ചവ്യാധി പ്രതിരോധം
കാലാവസ്ഥാ വ്യതിയാനവും , അനാരോഗ്യഭക്ഷണരീതിയും മൂലം കേരളത്തിന്റെ തീരദേശത്ത് പലതരത്തിലുള്ള പകർച്ചവ്യാധികളും പടർന്നുപിടിക്കുമായിരുന്നു.
വൈപ്പിൻ കരയിലും സ്ഥിതി ഭിന്നമായിരുന്നില്ല.
കോളറ അന്ന് ഒരു നിയന്ത്രിക്കാനാവാത്ത ഒരു പകർച്ചവ്യാധിയായിരുന്നു.
സർവോദയം കുര്യൻ ഈ പകർച്ചവ്യാധിക്കെതിരേ സർക്കാർ ആരോഗ്യവകുപ്പുമായി ചേർന്ന് വ്യാപക പ്രതിരോധ നടപടികൾ ചെയ്തു.
അതിലൊന്നായിരുന്നു സൗജന്യ കോളറ വാക്സിൻ.
ഈ പ്രവർത്തനത്തിൽ അദ്ദേഹത്തെ സഹായിക്കാനായി വൈപ്പിൻ കരയിലെ ധാരാളം യുവാക്കളും മുന്നിട്ടിറങ്ങിയിരുന്നു.
കുര്യൻ  വൈപ്പിൻ ദ്വീപിലെ എല്ലാ പ്രധാന കവലകളിലും തന്റെ സൈക്കിളിൽ കൃത്യമായി എത്തിച്ചേർന്ന് ഈ സൗജന്യ മരുന്ന് വിതരണം ചെയ്യുകയും , കോളറയ്ക്കെതിരേ ബോധവൽക്കരണം നടത്തുകയും ചെയ്യുമായിരുന്നു.
കോളറ മൂലം മരിച്ചവരുടെ മൃതദേഹം ചുമന്നുകൊണ്ടുപോകാനായി മുന്നിട്ടിറങ്ങിയവരിൽ ആദ്യത്തെ ആളായിരുന്നു സർവോദയം കുര്യൻ.
വൈപ്പിൻ കരയിലെ ആദ്യത്തെ സൗജന്യ സ്ട്രെച്ചർ സേവനം നടപ്പിലാക്കിയത് സർവോദയം കുര്യനായിരുന്നു.
കോളറ പകർച്ചവ്യാധി കാലത്ത്.
കോളറ പോലെ തന്നെ തീരദേശത്ത് വ്യാപിച്ച മറ്റൊരു അസുഖമായിരുന്നു വസൂരി.
ചിക്കൻപോക്സ് എന്നറിയപ്പെടുന്ന ഈ അസുഖം വന്നാൽ മരണം സുനിശ്ചിതമായിരുന്നു.
കാരണം ഈ അസുഖം വന്നവരെ ചികിത്സിക്കാനായി ആരും തന്നെ തയ്യാറായിരുന്നില്ല.
ഈ കാലത്ത് , കുര്യൻ കോളറസമയത്ത് ചെയ്തപോലെ തന്നെ ബോധവൽക്കരണവും മരുന്നുവിതരണവുമായി മുന്നിട്ടിറങ്ങി.
വസൂരി വന്ന് മരിച്ചവരുടെ മൃതശരീരം മറവുചെയ്യാനായി പോലും ആരും തയ്യാറായിരുന്നില്ല അക്കാലത്ത്.
കുര്യൻ തന്നെ , ഈ മൃതശരീരങ്ങൾ പായയിൽ പൊതിഞ്ഞ് തന്റെ സൈക്കിളിന്റെ പുറകിൽ കെട്ടിവെച്ച് ശ്മശാനത്തിലെത്തിച്ച് മറവുചെയ്യുമായിരുന്നു.
കുര്യൻ തന്നെയാണ് മൃതശരീരങ്ങൾ മറവുചെയ്യാനുള്ള കുഴികളും എടുത്തിരുന്നത്.
മറവുചെയ്യാനായി കൊണ്ടുവന്ന ഒരു മൃതശരീരത്തിൽ ജീവന്റെ അനക്കം കണ്ടത് , പിന്നീട് കുര്യൻ ഓർമ്മിക്കുകയുണ്ടായി.
മരണത്തിന്റെ പടിവാതിക്കലേക്ക് പോയ ഒരു പാടു പകർച്ചവ്യാധി രോഗികളെ സർവോദയം കുര്യൻ തിരികെ ജീവിതത്തിലേക്കു കൊണ്ടുവന്നിട്ടുണ്ട്.
ക്ഷയരോഗം അന്നത്തെക്കാലത്ത് ഒരു പകർച്ചവ്യാധിതന്നെയായിരുന്നു.
ഞാറക്കൽ സർക്കാർ ആശുപത്രിയിൽ 15 കിടക്കകളുള്ള ഒരു വാർഡ് കുര്യൻ നിർമ്മിച്ചു നൽകി.
എല്ലാ ദിവസവും രോഗികളുടെ ക്ഷേമം അന്വേഷിക്കാനായി കുര്യൻ ഈ ആശുപത്രിയിലെത്തുമായിരുന്നു.
മദ്യനിരോധന പ്രവർത്തനങ്ങൾ
1982 ലെ തിരവോണ ദിനത്തിന്റെ അന്നാണ് കേരളത്തെ ആകെപ്പാടെ തന്നെ ദുഃഖത്തിലാഴ്ത്തിയ വൈപ്പിൻ മദ്യദുരന്തം സംഭവിച്ചത്.
ആ ദുരന്തത്തിൽ 78 പേർ മരിച്ചു , 63 പേർ പൂർണ്ണമായും അന്ധരായി തീർന്നു.
ഏതാണ്ട് 650 ഓളം കുടുംബങ്ങളെ ഈ ദുരന്തം തകർത്തു.
ഈ സമയത്ത് , കുര്യൻ ഓട്ടോറിക്ഷയിൽ ഘടിപ്പിച്ച രണ്ട് ഉച്ചഭാഷിണികളുമായി ബോധവൽക്കരണത്തനിറങ്ങിത്തിരിച്ചു.
21 കിലോമീറ്റർ നീളമുള്ള വൈപ്പിൻ കരയുടെ മുക്കിലും മൂലയിലും കുര്യൻ ഈ ഓട്ടോറിക്ഷയുമായി സഞ്ചരിച്ചു.
അന്ന് ഇന്ത്യൻ നിർമ്മിത വിദേശ മദ്യം കഴിച്ച എല്ലാവരോടും ആശുപത്രികളിൽ അടിയന്തര ചികിത്സ നേടാനാണ് കുര്യൻ ആവശ്യപ്പെട്ടത്.
ഇത് കുറേയെറെപേരുടെ ജീവൻ രക്ഷിക്കുകയുണ്ടായി.
ജനങ്ങൾ , ഈ വിവരം കിട്ടിയമാത്രയിൽ ആശുപത്രികളിലേക്ക് ചികിത്സക്കായി പോയി.
മീഥൈൽ ആൽക്കഹോൾ കലർന്ന ചാരായം ആണ് അന്ന് വൈപ്പിൻ കരയിൽ വിതരണംചെയ്യപ്പെട്ടത്.
പ്രകൃതിദുരന്തബാധിതർക്കുള്ള സഹായങ്ങൾ
ബംഗ്ലാദേശിലും , ഭൂട്ടാനിലും , ആന്ധ്രയിലും , ഷിമോഗയിലും ഒക്കെ സംഭവിച്ച , ഭൂമികുലുക്കത്തിലും , വെള്ളപ്പൊക്കത്തിലും മറ്റും പെട്ട് അശരണരായവർക്ക് കുര്യൻ നേരിട്ട് സഹായമെത്തിച്ചുകൊടുത്തു.
മറ്റുള്ള ആളുകളിൽ നിന്നും ആവുന്ന സഹായങ്ങൾ വസ്ത്രങ്ങളായും പണമായും ശേഖരിച്ചശേഷം ഇവർക്കെത്തിച്ചുകൊടുക്കുകയായിരുന്നു കുര്യൻ ചെയ്തുകൊണ്ടിരുന്നത്.
കുര്യൻ ചോദിച്ചാൽ സഹായം നൽകാത്തവരായി ആരുതന്നെ അന്നുണ്ടായിരുന്നില്ല എന്നു പറയപ്പെടുന്നു.
ഒരു കൊച്ചുകുട്ടിയിൽ നിന്നും ലഭിച്ച ഇരുപതുരൂപാ നോട്ടാണ് തനിക്കു കിട്ടിയ ഏറ്റവും വലിയ അംഗീകാരം എന്ന് കുര്യൻ പിന്നീട് പറഞ്ഞിട്ടുണ്ട്.
ഭാരതത്തിന്റെ രാഷ്ട്രപതിയിൽ നിന്നും രത്നശിരോമണി പുരസ്കാരം പ്രിയദർശിനി അവാർഡ്  - അബുദാബി പ്രിയദർശിനി പഠന ഫോറം മികച്ച സാമൂഹ്യപ്രവർത്തകനുള്ള സ്വർണ്ണമെഡൽ  - സംസ്ഥാനസർക്കാർ സ്റ്റാലിയൻസ് അന്താരാഷ്ട്ര പുരസ്കാരം റെഡ്ക്രോസ്സ് സൊസൈറ്റി അവാർഡ് സിറിയക് കണ്ടത്തിൽ പുരസ്കാരം അവലംബം പുറത്തേക്കുള്ള കണ്ണികൾ ഗാന്ധിടോപിയ Archived 2012-06-15 at the Wayback Machine .
സർവോദയം കുര്യൻ ഔദ്യോഗിക വെബ് വിലാസം Archived 2012-06-15 at the Wayback Machine .
സർവ്വം താളമയം
രാജീവ് മേനോൻ രചനയും സംവിധാനവും നിർവ്വഹിക്കുന്ന 2019 ലെ ഇന്ത്യൻ തമിഴ് ഭാഷാ സംഗീത നാടക ചിത്രമാണ് മദ്രാസ് ബീറ്റ്സ് എന്ന പേരിലുള്ള സർവവും താള മയം (താളത്തിന്റെ സർവവ്യാപിത്വം).
നെടുമുടി വേണു, വിനീത്, കുമാരവേൽ, ശാന്ത ധനഞ്ജയൻ, ദിവ്യദർശിനി എന്നിവരടങ്ങുന്ന ഒരു പ്രധാന അഭിനേതാക്കളടങ്ങിയ ചിത്രത്തിൽ ജി വി പ്രകാശ് കുമാറും അപർണ ബാലമുരളിയും പ്രധാന കഥാപാത്രങ്ങളെ അവതരിപ്പിക്കുന്നു.
ചിത്രത്തിന് സംഗീതം നൽകിയിരിക്കുന്നത് എ ആർ റഹ്മാൻ, ഛായാഗ്രഹണം രവി യാദവ്, എഡിറ്റിംഗ് ആന്റണി.
നേരത്തെ, പീറ്റർ തന്റെ അച്ഛന്റെ മൃദംഗം ബിസിനസ്സ് ചെയ്യുന്നതിനോ സ്വന്തം കരിയറിനോ യാതൊരു താൽപ്പര്യവുമില്ലാത്ത ഒരു പരിചരണരഹിതനായ സഹോദരനാണ്.
അവൻ സാറാ എന്ന നഴ്സിനെ സമീപിക്കാൻ തുടങ്ങിയപ്പോൾ അയാൾ അവനെ അകറ്റി നിർത്തി.
അങ്ങനെയിരിക്കെ, ഒരു ദിവസം, പിതാവിന്റെ നിർബന്ധപ്രകാരം അദ്ദേഹം വേമ്പു അയ്യരുടെ സംഗീതക്കച്ചേരിക്ക് മൃദംഗം നൽകാൻ പോയി, അവിടെ അദ്ദേഹത്തിന്റെ പരിപാടി കാണാൻ അനുവദിച്ചു.
അയ്യരുടെ സംഗീതക്കച്ചേരി നിരീക്ഷിച്ച ശേഷം പീറ്റർ അദ്ദേഹത്തെ അഭിനന്ദിക്കാൻ തുടങ്ങി, അദ്ദേഹത്തിൽ നിന്ന് മൃദംഗം പഠിക്കാൻ ഒരു വിദ്യാർത്ഥിയായി ചേരാൻ തീരുമാനിച്ചു.
പത്രോസിനെ നിരീക്ഷിച്ചതിനു ശേഷം, അയ്യർക്ക് കഴിവുണ്ടെന്ന് മനസ്സിലാക്കിയെങ്കിലും അച്ചടക്കത്തിന്റെയും സ്ഥിരതയുടെയും അഭാവം കാരണം അദ്ദേഹത്തെ നിരസിച്ചു.
അയ്യർ തെറ്റാണെന്ന് തെളിയിക്കാൻ, പീറ്റർ സ്വയം മാറാൻ കഠിനമായി ശ്രമിച്ചു, അത് അവന്റെ അമ്മയെ ശല്യപ്പെടുത്തി, അവന്റെ ഭാവിയെക്കുറിച്ച് ആശങ്കപ്പെട്ടു.
ഒടുവിൽ അയ്യർ പത്രോസിനെ തന്റെ ശിഷ്യനായി അനുവദിച്ചു.
പിന്നീട് പീറ്ററിന്റെ താഴ്ന്ന ജാതി കാരണം അയ്യരുടെ സഹായി മണിയോട് മോശമായി പെരുമാറി.
അത് അയ്യർ ശ്രദ്ധിച്ചു, അവൻ തന്റെ വിദ്യാർത്ഥികളുമായി നല്ലവനായിരിക്കണമെന്ന് മുന്നറിയിപ്പ് നൽകുന്നു.
മൃദംഗം കളിക്കാരനെന്ന നിലയിൽ തന്റെ കരിയറിനെ പിന്തുണച്ചില്ലെന്നും അദ്ദേഹത്തെ ഉപയോഗിച്ചുവെന്നും പറഞ്ഞതിലുള്ള അസംതൃപ്തി മണി സമ്മതിക്കുന്നു.
ഇത് അയ്യരെ പ്രകോപിതനാക്കി, പീറ്ററിന് മുന്നിൽ ജോലിയിൽ നിന്ന് അവനെ പുറത്താക്കി, അതിനാൽ തന്റെ അപമാനത്തിന് മണി അയ്യരോടും പീറ്ററിനോടും പ്രതികാരം ചെയ്യും.
പിന്നീട് പീറ്റർ അയ്യരിൽ നിന്ന് മൃദംഗം പഠിക്കാനെത്തിയ നന്ദഗോപാൽ 'നന്ദു' എന്ന എൻആർഐയുമായി നല്ല സുഹൃത്തായി.
അതേസമയം, മണി തന്റെ അനുജത്തി അഞ്ജനയുടെ സഹായത്തോടെ 'സംഗീത സാമ്രാട്ട്' എന്ന ശാസ്ത്രീയ സംഗീത ഉപകരണ റിയാലിറ്റി ഷോയിൽ വിധികർത്താവായി ചേർന്നു.
അഞ്ജന ഒരു വളഞ്ഞ സാമൂഹ്യജീവിയാണ്, ഒരു വിജെ ആയി പ്രവർത്തിക്കുന്നു.
മൃദംഗത്തിന്റെ താളങ്ങളിൽ പീറ്റർ വളരെ ആവേശഭരിതനായിരുന്നു, അയ്യരുടെ പ്രിയപ്പെട്ട വിദ്യാർത്ഥികളിൽ ഒരാളായി.
അതേസമയം, സാറ പീറ്ററിനോടുള്ള സ്നേഹം തിരിച്ചറിഞ്ഞു.
അയ്യരെ അപമാനിക്കാൻ അഞ്ജന ഒരു കെണി വെക്കുന്നു.
അവൾ തന്റെ റിയാലിറ്റി ഷോയിൽ പങ്കെടുക്കാൻ നന്ദുവിനെ ക്ഷണിക്കുകയും അത് യുഎസ്എയിൽ മാത്രമാണ് സംപ്രേഷണം ചെയ്തതെന്ന് വിശ്വസിക്കുകയും ചെയ്തു.
നന്ദു പീറ്ററിനൊപ്പം വന്നു.
അവരുടെ അധ്യാപകന്റെ അനുവാദമില്ലാതെ പ്രകടനം നടത്തരുതെന്ന് പീറ്റർ നിരന്തരം മുന്നറിയിപ്പ് നൽകുന്നു.
അവരെ അപമാനിക്കാനുള്ള കെണിയാണിതെന്ന് അറിഞ്ഞതിനു ശേഷം നന്ദു പീറ്ററിന് യാതൊരു മുന്നറിയിപ്പും നൽകാതെ സ്ഥലം വിടുന്നു.
വസ്തുതകൾ അറിയാതെ, നന്ദുവിനെ കണ്ടെത്താൻ പീറ്റർ സ്റ്റുഡിയോയിൽ പ്രവേശിച്ചു, പക്ഷേ അദ്ദേഹം "തത്സമയം" ശ്രദ്ധ കേന്ദ്രീകരിച്ചു.
പിന്നെ ഒരു പോംവഴിയും ബാക്കിയില്ലാതെ പീറ്റർ മൃദംഗം കളിക്കാൻ തയ്യാറായി.
എന്നിരുന്നാലും, മണിയും അഞ്ജനയും അദ്ദേഹത്തെ കഠിനമായി അപമാനിക്കുകയും, അവനെ ഉപയോഗശൂന്യനാക്കുകയും അയ്യരെ നേരിട്ട് വിമർശിക്കുകയും ചെയ്യുന്നു.
പ്രശ്നം അറിഞ്ഞ ശേഷം, അയ്യർ പീറ്ററിനോട് എന്തുകൊണ്ടാണ് പീറ്റർ വേദിയിൽ അവതരിപ്പിക്കാൻ പോയതെന്ന് ചോദിക്കുന്നു.
നന്ദുവിനെ രക്ഷിക്കാൻ പീറ്റർ സ്വയം കുറ്റപ്പെടുത്തുന്നു.
ഒരു കോപാകുലനായ അയ്യർ പീറ്ററിനെ പുറത്താക്കുന്നു, അത്തരമൊരു ഉപയോഗശൂന്യമായ വിദ്യാർത്ഥിയെ വിശ്വസിച്ചതിന് അദ്ദേഹത്തിന്റെ സംഗീത പരിജ്ഞാനത്തിന് ഇത് ഒരു യഥാർത്ഥ അപമാനമാണെന്ന് പറഞ്ഞു.
പിന്നീട് നന്ദുവിന്റെ വീട്ടിൽ വച്ച്, നന്ദു പീറ്ററിനെ തന്റെ തെറ്റുകൾക്ക് കുറ്റപ്പെടുത്തുകയും ഒരു ദിവസം പീറ്റർ നന്ദുവിനെ കീഴടക്കുമെന്ന് പീറ്റർ നന്ദുവിനെ വെല്ലുവിളിക്കുകയും ചെയ്തു.
ഈ സംഭവങ്ങൾക്ക് ശേഷം, പീറ്റർ വിഷാദത്തിലായി, മയക്കുമരുന്ന് കഴിക്കാൻ തുടങ്ങി, ഇത് അവന്റെ മാതാപിതാക്കളെ വിഷമിപ്പിക്കുന്നു.
പീറ്ററിനെ അവളുടെ വീട്ടിലേക്ക് കൊണ്ടുപോകുന്ന സാറ അത് ശ്രദ്ധിച്ചു, പിന്നീട് പ്രകൃതിയിൽ നിർമ്മിച്ച എല്ലായിടത്തും സംഗീതം ഉണ്ടെന്ന് അവൾ അവനെ ബോധ്യപ്പെടുത്തി, താളം പഠിക്കാൻ ലോകം പര്യവേക്ഷണം ചെയ്യാൻ അവനെ പ്രോത്സാഹിപ്പിക്കുന്നു.
പിന്നീട് പീറ്റർ ആ വാക്കുകൾ പ്രചോദിപ്പിക്കുകയും വ്യത്യസ്ത രീതിയിലുള്ള ബീറ്റ് ഉപകരണങ്ങൾ പഠിക്കാൻ സ്വന്തം വഴിക്ക് ഒരു യാത്ര ആരംഭിക്കുകയും ചെയ്തു.
അതിനിടയിൽ, 2 വിജയകരമായ സീസണുകൾ പൂർത്തിയാക്കിയ ശേഷം 'സംഗീത സാമ്രാട്ട്' ഷോ വിജയിക്കുകയും നന്ദു ഉൾപ്പെടെയുള്ള അയ്യരുടെ എല്ലാ വിദ്യാർത്ഥികളും ജനപ്രീതിയിൽ ആകൃഷ്ടനാവുകയും അയ്യരെ ഉപേക്ഷിക്കുകയും ചെയ്തു.
ലോകത്തിന് അനുസൃതമായി തന്റെ വഴികൾ നന്നാക്കേണ്ടതുണ്ടെന്നും അല്ലാത്തപക്ഷം തന്റെ സംഗീത പരിജ്ഞാനം കൂടുതൽ തലമുറകൾക്ക് കൈമാറാനാവില്ലെന്നും അയ്യർ മനസ്സിലാക്കുന്നു.
സംഗീതത്തെക്കുറിച്ചുള്ള അറിവിന്റെ പീറ്റർ തന്റെ അവകാശിയാണെന്ന് അയ്യർ തിരിച്ചറിഞ്ഞ് അവനെ തിരികെ വിളിക്കുന്നു.
ഷോയിൽ വിജയിക്കുന്നതിനും അധ്യാപകന്റെ ബഹുമാനം തിരികെ നേടുന്നതിനും മൃദംഗം പഠിക്കുന്നതിനായി പീറ്റർ സന്തോഷത്തോടെ അവനോടൊപ്പം ചേർന്നു.
അതിനിടയിൽ, ഷോയിൽ വിജയിക്കാൻ മണിയുടെ പരിശീലനം എടുക്കാൻ നന്ദു മണിയോടൊപ്പം ചേർന്നു.
അയ്യർ ഈ ഷോയിൽ താൽപര്യം കാണിക്കുന്നുണ്ടെന്നും പീറ്ററും ഈ ഷോയിൽ പങ്കെടുക്കുന്നുണ്ടെന്നും അറിഞ്ഞതിന് ശേഷം ഇരുവരും ജാഗ്രത പാലിച്ചു.
എന്നിരുന്നാലും, പീറ്ററിനും നന്ദുവിനും പ്രോഗ്രാമിൽ ഫൈനലിലെത്താൻ കഴിഞ്ഞു, ഷോ തുടങ്ങുന്നതിനുമുമ്പ് അയ്യർ പരിശീലിപ്പിച്ച ബീറ്റ് പീറ്റർ മറന്നു, പക്ഷേ അത്ഭുതകരമായി നന്ദു അയ്യർക്ക് മറുപടി നൽകി.
അപ്പോൾ മണി അവരുടെ മുന്നിൽ വന്ന്, തന്നെക്കാൾ മികച്ച അധ്യാപകനാണെന്ന് തെളിയിക്കുമെന്ന് അയ്യരെ വെല്ലുവിളിക്കുകയും തന്റെ പ്രതികാരമായി അപമാനിക്കപ്പെടുന്നതിന് ജനങ്ങൾക്ക് മുന്നിൽ രണ്ടുപേരെയും അപമാനിക്കുകയും ചെയ്യുന്നു, അതുകൊണ്ടാണ് അവരെ നേരിടാൻ നന്ദുവിനെ അദ്ദേഹം നന്നായി പരിശീലിപ്പിച്ചത്.
ഇത് കേട്ട ശേഷം അയ്യർ പീറ്ററിനെ അതേ തന്ത്രത്തിൽ തുടരാൻ ഉപദേശിക്കുന്നു.
ഷോയിൽ നന്ദുവിനെ എതിർക്കുന്നതിനിടയിൽ, പീറ്റർ താൻ പഠിച്ച വ്യത്യസ്ത ബീറ്റ് ഇൻസ്ട്രുമെന്റൽ സംഗീതം ഓർക്കുകയും മൃദംഗത്തിലെ എല്ലാ ബീറ്റുകളും പ്രേക്ഷകർക്ക് സന്തോഷം നൽകുകയും ചെയ്യുന്നു.
നന്ദു നിർവ്വഹിക്കുന്ന ഷോയിൽ പീറ്ററിനെ വിജയിയായി പ്രഖ്യാപിക്കാൻ മണി തീരുമാനിക്കുന്നു.
പിന്നീട്, അയ്യർ വേദി വിട്ടു.
തന്റെ തന്ത്രം പിന്തുടരാത്തതിന് അധ്യാപകൻ തന്നോട് ദേഷ്യപ്പെടുമോ എന്ന് ഇത് പീറ്ററിനെ ഭയപ്പെടുത്തുന്നു.
പക്ഷേ, അയ്യർക്ക് അദ്ദേഹത്തിൽ അഭിമാനം തോന്നുകയും പീറ്റർ തന്റെ വിദ്യാർത്ഥിയാണെന്ന് സന്തോഷപൂർവ്വം അവകാശപ്പെടുകയും ചെയ്തു.
ഒടുവിൽ പീറ്റർ, തന്റെ അധ്യാപകനായ വേമ്പു അയ്യർക്കൊപ്പം പ്രകടനം നടത്തുന്ന ഒരു സെലിബ്രിറ്റിയോടെ ചിത്രം അവസാനിക്കുന്നു.
അഭിനേതാക്കൾ ജീ.
വി. പ്രകാശ് കുമാർ - പീറ്റർ ജോൺസൺ നെടുമുടി വേണു - വേമ്പു അയ്യർ (തെലുങ്ക് പതിപ്പിൽ 'പാലക്കൊല്ലു രാമ ശാസ്ത്രി') അപർണ ബാലമുരളി - സാറാ ദിവ്യദർശനി - അഞ്ജന വിനീത് - മണി കുമാരവേൽ - ജോൺസൺ രവി പ്രകാശ് - കൃഷ് ഗോപാലകൃഷ്ണൻ സുമേഷ് എസ്. നാരായണൻ - നന്ദഗോപാൽ ആധിര പാണ്ടിലക്ഷ്മി - തെരേസ ജോൺസൺ ശാന്ത ധനഞ്ജയൻ - അഭിരാമി സിക്കിൽ ഗുരുചരൺ - വേദരാമൻ ഡയറക്ടർ മറിമുത്തു - പോലീസ് ഓഫീസർ ശ്രീനിവാസ് മൂർത്തി - തുപാക്കി ത്യാഗു രാജ കമൽ - ഹരി സ്പികെ ജോൺ - വേലു കൃഷ് ഹരൻ - കുമാർ ബാല സിംഗ് - ഗോകുൽ രാജ് അതിഥി വേഷങ്ങൾ സാൻഡി പി. ഉണ്ണികൃ്ണൻ കാർത്തിക് ശ്രീനിവാസ് ബോംബെ ജയശ്രീ നിർമ്മാണം
2016 മാർച്ചിൽ, രാജീവ് മേനോൻ തന്റെ മുൻ ചിത്രമായ കണ്ടുകണ്ടൈൻ കണ്ടുകൊണ്ടൈൻ (2000) പുറത്തിറങ്ങിയതിനെത്തുടർന്ന് തൊഴിലിൽ നിന്ന് വിട്ടുനിന്നതിന് ശേഷം, തന്റെ മൂന്നാമത്തെ സംവിധാന സംരംഭത്തിൽ ജോലി ആരംഭിക്കുമെന്ന് മാധ്യമങ്ങളിൽ വ്യാപകമായി റിപ്പോർട്ട് ചെയ്യപ്പെട്ടു.
സർവ തല താളം എന്ന് പേരിട്ടിരിക്കുന്ന ജി വി പ്രകാശ് കുമാറിനെ ഒരു താളവാദ്യക്കാരന്റെ പ്രധാന കഥാപാത്രത്തെ അവതരിപ്പിക്കാൻ കരാർ ഒപ്പിട്ടു, എ ആർ റഹ്മാനെ ചിത്രത്തിന്റെ സംഗീത സംവിധാനം നിർവ്വഹിച്ചു.
2016-ന്റെ മധ്യത്തിൽ പ്രീ-പ്രൊഡക്ഷൻ ജോലികൾ നടന്നു, സായി പല്ലവിയെ നായികയായി അവതരിപ്പിക്കാൻ ടീം തീരുമാനിച്ചു.
നെടുമുടി വേണു, ചീനു മോഹൻ എന്നിവരടക്കമുള്ള മറ്റ് അഭിനേതാക്കളെയും സിനിമയിൽ പ്രധാന കഥാപാത്രങ്ങളെ അവതരിപ്പിക്കാൻ സമീപിച്ചെങ്കിലും 2016 നവംബറിൽ പ്രൊഡക്ഷൻ പരാജയപ്പെട്ടതിനാൽ പദ്ധതി വൈകുകയായിരുന്നു.
സംഗീതം അവാർഡുകളും നാമനിർദ്ദേശങ്ങളും മികച്ച നടനുള്ള MSF നല്ലി ഫിലിം അവാർഡ് മികച്ച നടനുള്ള മാഗസിൻ അവാർഡ് പ്രോത്സാഹിപ്പിക്കുക അവലംബം ബാഹ്യ ലിങ്ക് സർവ്വം താളമയം ഇന്റർനെറ്റ് മൂവി ഡാറ്റാബേസിൽ Sarvam Thala Mayam Official Merchandise by Fully Filmy
സർവ്വകലാശാല ഇംഗ്ലീഷ് വിലാസം https://ml.wikipedia.org/wiki/University
ഉന്നത വിദ്യാഭ്യാസം, ഗവേഷണം മുതലായ മേഖലകൾ കൈകാര്യം ചെയ്യുന്ന സ്ഥാപനമാണ്‌ സർവകലാശാല ( ആംഗലേയം : University).
വ്യത്യസ്ത മേഖലകളിൽ ബിരുദം നൽകുന്ന അക്കാദമിക് സ്ഥാപനമാണിത്.
Universitas എന്ന ലാറ്റിൻ പദത്തിൽ നിന്നാണു University എന്ന പദത്ത്റ്റിന്റെ നിഷ്പത്തി.
ഗുരുക്കന്മാരുടെയും പണ്ഡിതരുടെയും സമൂഹം എന്നാണ് ഇതിനർഥം.
കേരളത്തിലെ സർവകലാശാലകൾ കേരള സർവ്വകലാശാല
തിരുവിതാംകൂർ സർവകലാശാല എന്നായിരുന്നു ആദ്യനാമം.
1937ൽ സ്ഥാപിക്കപ്പെട്ടു.
ശ്രീ ചിത്തിരതിരുനാൾ ബാലരാമവർമ്മയായിരുന്നു ആദ്യത്തെ ചാൻസലർ.
1957ലാണ് കേരള സർവകലാശാല എന്ന് പുനർനാമകരണം ചെയ്യപ്പെട്ടത്.
കാലിക്കറ്റ് സർവകലാശാല
1968ൽ സ്ഥാപിക്കപ്പെട്ടു.
മലപ്പുറം ജില്ലയിലെ തേഞ്ഞിപ്പലത്താണ് കാലിക്കറ്റ് സർവകലാശാല കാമ്പസ്.
കൊച്ചിൻ യൂനിവേഴ്‌സിറ്റി ഓഫ് സയൻസ് ആന്റ് ടെക്‌നോളജി
1971ൽ കൊച്ചി ശാസ്ത്രസാങ്കേതിക സർവകലാശാല സ്ഥാപിക്കപ്പെട്ടു.
മൂന്നു കാമ്പസുകളിൽ രണ്ടെണ്ണം കൊച്ചിയിലും ഒരെണ്ണം കുട്ടനാട്ടിലുമാണ്.
യൂനിവേർസിറ്റി ഓഫ് കൊച്ചിൻ എന്നായിരുന്നു ഈ സർവ്വകലാശാല ആദ്യം അറിയപ്പെട്ടിരുന്നത്.
ബിരുദാനന്തരബിരുദ പഠനത്തിനു മാത്രമായി ഒരു സർവകലാശാല എന്ന കേരള നിയമസഭയുടെ തീരുമാനമാണ് 1971-ൽ ഈ സർവകലാശാലയ്ക്ക് തുടക്കമിട്ടത്.
1986-ൽ ഈ സർവകലാശാലയെ കൊച്ചിൻ യൂനിവേഴ്‌സിറ്റി ഓഫ് സയൻസ് ആന്റ് ടെക്‌നോളജി എന്ന് പുനർനാമകരണം ചെയ്തു.
മഹാത്മാഗാന്ധി സർവകലാശാല
1983ൽ സ്ഥാപിക്കപ്പെട്ടു.
കോട്ടയത്തുനിന്ന് 13 കി.
ദൂരെയുള്ള പ്രിയദർശിനി ഹിൽസിൽ ആണ് കാമ്പസ്.
കേരള കാർഷിക സർവകലാശാല
കേരള കാർഷിക സർവകലാശാല 1971ൽ നിലവിൽ വന്നു.
തൃശൂർ ജില്ലയിലെ വെള്ളാനിക്കരയിലാണ് ആസ്ഥാനം.
കണ്ണൂർ സർവകലാശാല
ഉത്തരമലബാർ മേഖലയിലെ ഉന്നതവിദ്യാഭ്യാസ വികാസത്തിന് പ്രാമുഖ്യം ​നൽകി കൊണ്ട് 1995-ൽ "മലബാർ സർവകലാശാല" എന്ന പേരിൽ ഗവർണർ വിജ്ഞാപനം ​ചെയ്ത്, പിന്നീട് "കണ്ണൂർ സർവകലാശാല എന്ന നാമത്തിൽ 1996-ൽ സ്ഥാപിക്കപ്പെട്ടു.
കണ്ണൂർ ജില്ലയിലെ മാങ്ങാട്ട്പറമ്പാണ് (കന്യാകുമാരി - പൻവേൽ(NH-66) ദേശീയപാതയ്ക്ക് സമീപം)സർവകലാശാലയുടെ ആസ്ഥാനം​.
കണ്ണൂർ - കാസർഗോഡ് റവന്യൂജില്ലകളും വയനാട് ജില്ലയിലെ മാനന്തവാടി താലൂക്കും കണ്ണൂർ സർവകലാശാലയുടെ അധികാരപരിധിയിൽ പെടുന്നു.
തലശ്ശേരി, പയ്യന്നൂർ, നീലേശ്വരം​, മാനന്തവാടി, കാസർഗോഡ്, മാങ്ങാട്ട്പറമ്പ് എന്നിവിടങ്ങളിൽ സർവകലാശാല ക്യാമ്പസ് സൌകര്യം ​ഉണ്ട്.
ശ്രീ ശങ്കരാചാര്യ സംസ്കൃത സർവകലാശാല
എറണാകുളം ജില്ലയിലെ കാലടിയിൽ 1993ൽ സ്ഥാപിക്കപ്പെട്ടു.
സർവകലാശാലയുടെ അധികാരപരിധി കേരളം മുഴുവനുമുണ്ട്.
നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജി
കോഴിക്കോട്ടെ ചാത്തമംഗലമാണ് ആസ്ഥാനം.
സംസ്ഥാനത്തെ ആദ്യത്തെ കല്പിത സർവകലാശാലയാണിത്.
1961ല് ആർ.ഇ.
സി എന്ന പേരിൽ നിലവിൽ വന്ന ഈ സ്ഥാപനത്തിന് 2003ലാണ് എൻ.ഐ.ടി. പദവി ലഭ്യമായത്.
കേരളകലാമണ്ഡലം
1930ൽ പ്രവർത്തനമാരംഭിച്ചു.
ഭാരതപ്പുഴയുടെ തീരത്ത് ചെറുതുരുത്തിയിൽ സ്ഥിതി ചെയ്യുന്നു.
കലാപഠനവും അക്കാദമിക് പഠനവും നടത്തുന്ന കലാമണ്ഡലത്തിന് കല്പിത സർവകലാശാലയുടെ പദവിയുമുണ്ട്.
പ്രധാന ലേഖനം : നാഷണൽ യൂണിവേഴ്സിറ്റി ഓഫ് അഡ്വാൻസ്ഡ് ലീഗൽ സ്റ്റഡീസ്
കേരളത്തിലെ ആദ്യത്തെ സ്വാശ്രയസർവകലാശാലയാണിത്.
2005ല് സ്ഥാപിക്കപ്പെട്ടു.
ആസ്ഥാനം കൊച്ചിയിലെ കലൂരിലാണ്.
ശ്രീ ചിത്തിരതിരുനാൾ ഇന്സ്റ്റിറ്റ്യൂട്ട്
1974ൽ സ്ഥാപിതം.
കേന്ദ്ര ശാസ്ത്ര സാങ്കേതിക വകുപ്പിനു കീഴിൽ പ്രവർത്തിക്കുന്നു.
സർവകലാശാലയ്ക്കു സമാനമായ പദവി ഇതിനുണ്ട്.
കേരള വെറ്ററിനറി ആന്റ് അനിമൽ സയൻസ് സർവകലാശാല
കേരള സർക്കാറിന് കീഴിൽ 2010 ൽ ആരംഭിച്ച സർവ്വകലാശാലയാണു കേരള വെറ്ററിനറി ആന്റ് അനിമൽ സയൻസ് സർവകലാശാല.
കേരളത്തിൽ 20 സ്ഥാപനങ്ങൾ യൂണിവേഴ്സിറ്റിക്ക് കീഴിൽ പ്രവർത്തിക്കുന്നു.
കേരള ഫിഷറീസ് സമുദ്രപഠന സർവകലാശാല (കുഫോസ്)
കേരള ഫിഷറീസ് സമുദ്രപഠന സർവകലാശാല (കുഫോസ്) 2010 നവംബർ 20 ന് തുടങ്ങിയ ഒരു ഓട്ടോണോമസ് സർക്കാർ സ്ഥാപനം ആണ്.
രാജ്യത്തെ ആദ്യത്തെ ഫിഷറീസ് സർവകലാശാലയാണിത്‌.
കൊച്ചിയിലെ പനങ്ങാട് എന്ന സ്ഥലത്താണ് കുഫോസിൻറെ ആസ്ഥാനം.
ഫിഷറീസ്, സമുദ്ര ശാസ്ത്രം, തുടങ്ങിയ വിഷയങ്ങളിൽ കോഴ്സുകൾ നടത്തുന്നു.
75 ഏക്കർ ഉള്ള കാമ്പസ് ആണ് പനങ്ങാടുള്ളത്.
പുതുവയ്പ്പിൽ 50 ഏക്കർ, തിരുവല്ലം, വിഴിഞ്ഞം എന്നിവിടങ്ങളിൽ 10 ഏക്കറും സ്വന്തമായുണ്ട്.
വെബ് വിലാസം: http://kufos.ac.in/ കേരള യൂണിവേഴ്സിറ്റി ഓഫ് ഹെൽത്ത് സയൻസസ്
കേരള യൂണിവേഴ്സിറ്റി ഓഫ് ഹെൽത്ത് സയൻസസ് (കുഹാസ്) 2010-ൽ 'കേരള  യൂണിവേഴ്സിറ്റി ഓഫ് ഹെൽത്ത് സയൻസസ് ആക്റ്റ് 2010' മൂലം സ്ഥാപിക്കപ്പെട്ട സർവ്വകലാശാല ആണ്.
അലോപ്പതി, ഹോമിയോപ്പതി, ആയുർവേദം, സിദ്ധ, യോഗ, പ്രകൃതി ചികിത്സ, യുനാനി, തുടങ്ങിയ ആരോഗ്യ ശാസ്ത്രങ്ങളുടെ ചിട്ടയായ പഠനം, പരിശീലനം, ഗവേഷണം എന്നിവ ഉറപ്പു വരുത്താൻ വേണ്ടി സ്ഥാപിതമായി.
തൃശ്ശൂരിൽ ആണ് ആസ്ഥാനം.
ഇത് വരെ 249 കോളേജുകൾ അഫിലിയേറ്റ് ചെയ്തിട്ടുണ്ട് .
സർവൈവൽ ഓഫ് ജെലീലി ഇംഗ്ലീഷ് വിലാസം https://ml.wikipedia.org/wiki/Survival_of_Jelili